Ramon Belaustegigoitia

Ramon Belaustegigoitia Landaluze, izengoitiz Rabel (Laudio, Araba, 1891ko urriaren 27a - Madril, Espainia, 1981eko urtarrilaren 1a) arabar idazle eta futbolaria izan zen.

 Biografia 

Zuzenbidea ikasi zuen Salamancan, eta Bilbon bere bulegoa zuen. Euskal Herriko hiri- eta nekazari-jabegoez eta lurraren arazoez arduratu zen. Bereak dira, besteak beste, La cuestión de la tierra en el País Vasco (1918), Las bases de un gobierno nacional vasco (1918) eta Trueba. Su significación en la moderna literatura vasca (1914) lanak. 1938an, bestetik, Mexikon, Euzkadi en llamas eleberria plazaratu zuen, bere testigantzan oinarritutako sormenaren lana, Errepublikaren aldekoen ikuspuntutik Espainiako Gerra Zibilean gaztelaniaz argitaratu zen euskal eleberri garrantzitsuena.https://www.hamaikabide.eus/eu/2020/10/29/euzkadi-en-llamas-la-novela/

Lanaz gain, futbolean ere jardun zuen Bilboko Athletic Klubean, eta Espainiako Kopa ere irabazi zuen 1914an eta 1915ean. Anaiak zituen Federiko, idazlea eta Jose Maria, Athleticeko jokalaria, Francisco, Santiago eta Benigno futbolariak ere.

 Erreferentziak 

 Kanpo estekak 
  Jokalariaren profila Athletic-en webgunean

Kategoria:Ramon Belaustegigoitia
Kategoria:Arabako gizon futbolariak
Kategoria:Arabako abokatuak
Kategoria:Madrilen hildakoak
Kategoria:Athleticeko futbolariak 1910eko hamarkadan
Kategoria:Athleticeko futbolariak 1920ko hamarkadan